In nomine Patris, et Filii, et Spiritus Sancti. Fiat notum cunctis fidelibus, quot Alwidis, uxor Wilenci de villa quæ Altason vocatur, dedit Deo, et sancto Petro, et Besuensi Ecclesiæ, duos mansos liberos cum omni libertate pro anima viri sui Wilenci, nec non et pro anima filii sui Rainaldi, qui juvenis mortuus est, ei pro sua anima, suorumque fidelium antecessorum. Unum in villa, quæ sanctus Sequanus nuncupatur, cum appendiciis suis, et alterum apud Viriniacum cum suis appendiciis. Ut hæc Carta firma, et inconvulsa permaneat, adsignamus ei testes. Signum Alwidis, qui donum dedit, Humberti de Bellomonte, Widonis, Eldeberti, Hugonis. De Monachis Stephani Abbatis, Warnerii Prioris, Wilenci, et aliorum Monachorum. Si quis huic donationi instigante diabolo contraire voluerit, aut diminuere, cum Datan et Abiron anathema sit.